AIŠKINAMASIS RAŠTAS

Dėl Molėtų rajono savivaldybės tarybos 2020 m. rugsėjo 24 d. sprendimo Nr. B1-241 „Dėl Molėtų rajono savivaldybės specialiosios tikslinės dotacijos mokymo lėšų dalies apskaičiavimo, paskirstymo ir panaudojimo tvarkos aprašo patvirtinimo“ pakeitimo

1. Parengto tarybos sprendimo projekto tikslai ir uždaviniai:

Teikiamu sprendimo projektu bus pakeistas Molėtų rajono savivaldybės specialiosios tikslinės dotacijos mokymo lėšų dalies apskaičiavimo, paskirstymo ir panaudojimo tvarkos aprašas, patvirtintas Molėtų rajono savivaldybės tarybos 2020 m. rugsėjo 24 d. sprendimu Nr. B1-241 „Dėl Molėtų rajono savivaldybės specialiosios tikslinės dotacijos mokymo lėšų dalies apskaičiavimo, paskirstymo ir panaudojimo tvarkos aprašo patvirtinimo“.

Pakeitimas daromas vadovaujantis Lietuvos Respublikos Vyriausybės 2021 m. balandžio 21 d. sprendimu Nr. 274 „Dėl Lietuvos Respublikos Vyriausybės 2018 m. liepos 11 d. nutarimo Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ pakeitimo“ kuriuo buvo pakeistas Mokymo lėšų apskaičiavimo, paskirstymo ir panaudojimo tvarkos aprašo 131 punktas.

Skaitmeninio ugdymo plėtrai Bendrojo ugdymo mokykloms bus skiriama ne mažiau kaip 100 procentų lėšų, apskaičiuotų pagal Mokymo lėšų apskaičiavimo, paskirstymo ir panaudojimo tvarkos aprašo 1 priede nurodytą atitinkamą ugdymo reikmių koeficientą (0,1695 pareiginės algos bazinio dydžio).

2. Siūlomos teisinio reguliavimo nuostatos:

Projektas parengtas vadovaujantis Lietuvos Respublikos Vyriausybės 2021 m. balandžio 21 d. nutarimu Nr. 274 „Dėl Lietuvos Respublikos Vyriausybės 2018 m. liepos 11 d. nutarimo Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ pakeitimo“.

Savivaldybė skaitmeninio ugdymo plėtrai mokykloms skiria 100 proc. lėšų, apskaičiuotų pagal Mokymo lėšų apskaičiavimo, paskirstymo ir panaudojimo tvarkos aprašo 1 priede nurodytą atitinkamą ugdymo reikmių koeficientą. Nebelieka nurodymo, kad informacinių ir komunikacinių technologijų įrangai įsigyti gali būti skiriama ne daugiau kaip 30 procentų lėšų.

3. Laukiami rezultatai:

Teigiama: bendrojo ugdymo mokyklos galės tiksliau planuoti lėšų panaudojimą Skaitmeninio ugdymo plėtrai.

Neigiamų: nenumatyta.

1. Lėšų poreikis ir jų šaltiniai:

Valstybės biudžeto lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.